Skjåk Almenning

Skjåk Almenning er en bygdeallmenning på 2 millioner dekar, og er den største private eiendommen i Norge. Skjåk almenning utgjør 95 % av arealet i Skjåk kommune. 6% er skogkledt, mens vann, elver og breer utgjør 11%. Resten er fjell og vidde. Høyeste topp er Nordre Hestbrepiggen på 2 172 moh.

Geografisk sogner området til Østlandet, men store deler av arealet kiler seg inn i vestlandsfjellene både i Sogn og Fjordane og Møre og Romdsdal, noe både landskapet og klimaet bærer preg av. Spennvidda i naturtyper er et viktig kriterium for verneverdiene i området. Reinheimen nasjonalpark har 21 % av sitt område innenfor Skjåk almenning. Breheimen har også store deler av sitt område innenfor Skjåk almenning.

 Se også 
 Liste over Norges største grunneiere

 Eksterne lenker 


Kategori:Næringsliv i Skjåk
Kategori:Grunneiendom